Annely Neame: mida leian kirikust
#000000
Annely Neame ordineerimismissal (Foto: Regina Hansen)
#000001
Tallinna Jaani koguduse õpetaja Annely Neame kirjutab tänase päeva mõtiskluses Tallinna Jaani kiriku ja koguduse Facebooki lehel sellest, mida ta on leidnud ja leiab kirikust. Jõuluaja teise pühapäeva puhul ilmunud kirjutis on ajendatud Psalmist 84:2-12.
#000002
“Kirik on mulle lapsepõlvest saadik olnud teine kodu, sageli esimenegi. Kirik on Jumala koda ja kõikide Jumala laste kodu, kus lihtsalt on hea olla. Kirikus tajun, kui teravalt ma igatsen Jumala juures olla, Tema lähedust siis, kui elus on rasked ajad, ja ka siis, kui kõik läheb tasaselt. Niikaua, kui mäletan, olen alati tahtnud olla kirikus. Kõige rohkem meeldib mulle kirikus vaikselt istuda või laulda palve- ja kiituselaule. Aga meeleldi teen kirikus ka kõike muud: koristan, kaunistan, kirjutan, juhatan, jutlustan, kuulan neid, kes kuulajat otsivad. Kuigi kirikus on suurepärane olla ka üksi ja vaikselt, siis teeb mulle rõõmu iga inimene, kes tahab oma elu kirikus koos Jumala ja kogudusega elada. Mulle teeb rõõmu, kui inimesed vastavad Jumala kutsele, sest iga inimene on koguduse jaoks võtmetähtsusega, igal inimesel on ainulaadsed annid kellegi teise jaoks. Mind kurvastab, kui need, kes kord on kutse rõõmuga vastu võtnud, ikkagi kaovad. Mitte keegi ei satu kirikusse juhuslikult, ka need, kelle teekond püha tõe juurde on pikk ja keeruline.Kirikus kogeme Jumala riigi eelmaitset, Tema piirideta armu reaalsust ja armastuse sügavust. Me elame ikka veel armuajal, isegi keset maailmas pead tõstnud kurjust. Jumala vägi ja seadus on üle iga pandeemia, erimeelsuse, loodusnähtuse, sest Tema on maailma ja kõik, mis siin sees on, ise teinud, ja seda väga hästi teinud. Tema käes on kõik meie jaoks vajalikud vastused, lahendused ja abi. See teeb rõõmsaks ja julgeks, sest Jumal ei ole meid mitte kunagi maha jätnud ega hülga meid ka nüüd. Hoiame kokku, sest Jumala kojas on palju ruumi igaühe jaoks. Igaüks võib tulla, igaüks on teretulnud, sest Jumal igatseb meid veel rohkem kui meie Teda.”
#000003
"Mõnikord oleks targem lõigata suur oks väiksemaks või maha selleks, et päike ulatuks alumiste okste juurde. Suur vaimulik juht näeb võimalusi astuda samm kõrvale nii, et nähakse paremini Kristust – kogudust, mis on Kristuse ihu."
#000006
"Araabia keeles on väga ilus soov, palve, et olukordade Olukorrastaja olukorrastaks teie olukorra parimaks olukorraks."
#000007
"Johannese eeskujust on meil palju õppida: „Tema peab kasvama, aga mina pean kahanema“ (Jh 3:30). Selline elu- või südamehoiak kasvagu meis kõigis."
#000009
"Vahel kuuleme, kuidas keegi ütleb kas siis iseenda või kellegi teise kohta, et “mul/tal pole midagi hinge taga”. Enamasti mõeldakse selle all, et pole hetkel materiaalseid võimalusi ja tuleviku jaoks sääste. Olen siis mõelnud,, et see väljend sobib väga hästi iseloomustama ka inimese vaimset olukorda."
#000011
"Tuul hellitas viljapõldu ja seda vaadates meenusid mulle Uku Masingu sõnad, et kui vanasti räägiti tuulest, siis kõneldi hoopis Jumala vaimust."
#000013
"Tänulikkus võib olla nii reaktsioon, hoiak kui ka iseloomujoon. See viimane avaldub kestvalt erinevates eluolukordades. Tänulikkus tähendab sooja heasoovlikkuse tunnet ja tegusid, mis seda tunnet väljendavad."
#000015
"Eks see ole keeruline küsimus, kes on kristlane. Augustinuse järgi niikuinii nähtamatu ja nähtava kiriku liikmed ei kattu. Kristlasi võib olla nende seas, kes ei ole kiriku liikmed, ja kõik kiriku liikmed ei tarvitse olla kristlased."
#000017
"Kindlustunne on elus praegu kõige olulisem. Seda me välistes asjades väga ei leia. See tuleb seest, sisemise väärtuse läbi. Kindlasti on kiriku järjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas täitma."
#000019
"Nimi Jeesus on ülimalt tähendusrikas: heebrea Jehosua tähendab “Jumal on pääste”. Sellele tähendusele vastab ka Jeesuse eluülesanne, mis seisneb oma rahva päästmises pattudest. See lühike lause edastab Jeesuse elutöö mõtte ning eesmärgi, mis kõigile inimestele saab teatavaks alles Jeesuse ristisurmaga ja ülestõusmisega surnuist."
#000020
"Jõuluaeg koputab meie südamele ja tuletab meelde, et ligimesele head tegemine on iga kristlase ülesanne."
#000021
"Jõuludes taipame, kuidas muidu nii hääletu, käest libisev aeg saab korraga kuuldavaks, nähtavaks ja taibatavaks. Kuuldud Jumala sõna saab kuulaja ehedalt kätte ning loob ja uuendab teda. Nii saab inimene sõnast nõnda puudutatud, et sõna hakkab teda kandma, teda pidama."
#000022
"Niisugustel hetkedel, mil Issand tundub olevat selja pööranud, on kõige olulisem temast mitte lahti lasta. Vastupidi: haara temast veel kõvemini kinni. Ja siis tunned sa erilist rõõmu."
#000023
Tallinna Jaani kirikus saab vaadata vanade lauluraamatute näitust
“Loodud sõna õhtu” külaline on Hannes Hermaküla
Toomas Nigola küsis tehisintellektilt, kas too ohustab vaimulike töökohti
Piibel köögis: põrgust, igavikust ja lootusest läbi Sõna ja kehakinnituse
#000024